               IL-KUMMISSJONI EWROPEA
            Brussell, 6.3.2019
            COM(2019) 98 final
            2019/0048(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed, f’isem l-Unjoni Ewropea, fil-Kummissjoni dwar it-Tonn tal-Oċean tal-Indja u li tħassar id-Deċiżjoni 9398/1/14 REV 1

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna Deċiżjoni li tistabbilixxi l-pożizzjoni li għandha tittieħed f’isem l-Unjoni fil-laqgħat tal-Kummissjoni dwar it-Tonn tal-Oċean tal-Indja (IOTC) għall-perjodu 2019-2023 b’konnessjoni mal-adozzjoni prevista ta’ miżuri ta’ konservazzjoni u ġestjoni.

               2.Kuntest tal-proposta

               2.1.Il-Ftehim li jistabbilixxi l-Kummissjoni dwar it-Tonn tal-Oċean tal-Indja

               Bl-istabbiliment tal-IOTC, il-Ftehim li jistabbilixxi l-Kummissjoni dwar it-Tonn tal-Oċean tal-Indja (il-Ftehim tal-IOTC) jimmira li jippromwovi l-kooperazzjoni bil-għan li jiġu żgurati l-konservazzjoni u l-aħjar użu tal-istokkijiet u jitħeġġeġ l-iżvilupp sostenibbli tas-sajd ibbażat fuq dawn l-istokkijiet. Il-Ftehim daħal fis-seħħ fit-23 ta’ Marzu 1996.

               L-Unjoni hija parti għall-Ftehim tal-IOTC, wara li approvatu skont id-Deċiżjoni tal-Kunsill 95/399/KE
                  1
               .

               2.2.Il-Kummissjoni dwar it-Tonn tal-Oċean tal-Indja

               L-IOTC huwa l-korp stabbilit mill-Ftehim biex ikun responsabbli mill-ġestjoni u l-konservazzjoni tar-riżorsi tas-sajd fiż-żona koperta mill-Ftehim. Dan jadotta miżuri ta’ konservazzjoni u ġestjoni biex jiżgura l-konservazzjoni tal-istokkijiet koperti mill-Ftehim u biex jippromwovi l-aħjar użu tagħhom.

               Bħala membru tal-IOTC, l-Unjoni għandha drittijiet ta’ parteċipazzjoni u tal-vot. L-IOTC tieħu deċiżjonijiet b’kunsens, bil-possibbiltà ta’ vot ta’ maġġoranza ta’ tliet kwarti.

               2.3.Id-Deċiżjonijiet tal-IOTC

               L-IOTC għandha l-awtorità li tadotta miżuri ta’ konservazzjoni u infurzar għas-sajd taħt ir-responsabbiltà tagħha, li huma vinkolanti fuq il-partijiet kontraenti.

               Skont l-Artikolu IX.4 tal-Ftehim, il-miżuri jidħlu fis-seħħ 120 jum wara d-data li fiha l-partijiet kontraenti jiġu notifikati dwarhom mill-IOTC. Il-partijiet kontraenti li joġġezzjonaw għal miżura fi żmien 120 jum minn meta jiġu notifikati mhumiex marbutin biha. Jekk aktar minn terz tal-partijiet kontraenti jissottomettu oġġezzjoni, il-partijiet kontraenti l-oħrajn mhumiex obbligati li jimplimentaw il-miżura kkontestata.

               3.Il-pożizzjoni li għandha tittieħed f’isem l-Unjoni

               Il-pożizzjoni li għandha tiġi adottata f’isem l-Unjoni fil-laqgħat annwali tal-Organizzazzjonijiet Reġjonali għall-Ġestjoni tas-Sajd (RFMOs) hija attwalment stabbilita skont approċċ fuq żewġlivelli. Deċiżjoni tal-Kunsill tistabbilixxi l-prinċipji ta’ gwida u l-orjentazzjonijiet tal-pożizzjoni tal-Unjoni fuq bażi pluriennali, u sussegwentement tiġi aġġustata għal kull laqgħa annwali bid-dokumenti informali tal-Kummissjoni li jridu jiġu diskussi fil-Grupp ta’ Ħidma tal-Kunsill.

               Għall-IOTC, dan l-approċċ huwa implimentat bid-Deċiżjoni tal-Kunsill 9398/1/14 REV 1
                  2
                tat-8 ta’ Mejju 2014, li tistabbilixxi l-pożizzjoni tal-Unjoni fl-IOTC għall-perjodu 20142018. Id-Deċiżjoni tinkludi prinċipji u orjentazzjonijiet ġenerali, iżda tqis, sa fejn hu possibbli, l-ispeċifiċitajiet tal-IOTC. Barra minn hekk, tistabbilixxi l-proċess standard biex tiġi stabbilita l-pożizzjoni tal-Unjoni sena b'sena, kif mitlub mill-Istati Membri.

               Id-Deċiżjoni 9398/1/14 REV 1 tipprevedi reviżjoni tal-pożizzjoni tal-Unjoni qabel il-laqgħa annwali tal-2019. Għaldaqstant, din il-proposta tistabbilixxi l-pożizzjoni tal-Unjoni fl-IOTC għall-perjodu 2019-2023, u b’hekk tissostitwixxi d-Deċiżjoni 9398/1/14 REV 1.

               Id-Deċiżjoni 9398/1/14 REV 1 inkorporat il-prinċipji u l-orjentazzjonijiet tal-Politika Komuni tas-Sajd (PKS) il-ġdida kif stabbiliti fir-Regolament (UE) Nru 1380/2013 tal-Parlament Ewropew u tal-Kunsill
                  3
               , filwaqt li tqis ukoll l-objettivi tal-Komunikazzjoni mill-Kummissjoni dwar id-dimensjoni esterna tal-PKS
                  4
               . Barra minn hekk, din aġġustat il-pożizzjoni tal-Unjoni fir-rigward tat-Trattat ta’ Lisbona.

               Ir-reviżjoni attwali tqis, b’rabta mal-impatti fuq is-sajd, il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija Ewropea għall-plastiks f'ekonomija ċirkolari
                  5
               , il-Komunikazzjoni Konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni dwar Il-governanza internazzjonali tal-oċeani: aġenda għall-futur tal-oċeani tagħna
                  6
                u l-konklużjonijiet tal-Kunsill dwar dik il-Komunikazzjoni Konġunta
                  7
               .

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim”.

               “Atti li jkollhom effetti legali” jinkludu atti li għandhom effetti legali permezz tar-regoli tal-liġi internazzjonali li tirregola l-korp inkwistjoni, u l-istrumenti li ma għandhomx effett vinkolanti taħt id-dritt internazzjonali, iżda huma “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  8
               .

               4.1.2.Applikazzjoni għall-każ preżenti

               L-IOTC hija korp stabbilit bi ftehim, jiġifieri l-Ftehim tal-IOTC.

               L-atti li l-IOTC hi mitluba tadotta jikkostitwixxu atti li għandhom effetti legali. Dawn għandhom ikunu vinkolanti skont id-dritt internazzjonali f’konformità mal-Artikolu IX tal-Ftehim tal-IOTC u huma kapaċi jinfluwenzaw b’mod determinanti l-kontenut tal-leġiżlazzjoni tal-UE, inkluż:

               ·Ir-Regolament tal-Kunsill (KE) Nru 1005/2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat
                  9
               ;

               ·Ir-Regolament tal-Kunsill (KE) Nru 1224/2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd
                  10
               ; u

               ·Ir-Regolament (UE) 2017/2403 tal-Parlament Ewropew u tal-Kunsill tat-12 ta’ Diċembru 2017 dwar il-ġestjoni sostenibbli ta’ flotot tas-sajd esterni
                  11
               .

               L-atti previsti ma jissupplimentawx jew ma jemendawx il-qafas istituzzjonali tal-Ftehim IOTC.

               Għalhekk, il-bażi ġuridika proċedurali tad-Deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal Deċiżjoni skont l-Artikolu 218(9) tat-TFUE tiddependi primarjament mill-objettiv u mill-kontenut tal-att previst li dwaru tittieħed pożizzjoni f’isem l-Unjoni. Jekk l-att ikollu żewġ għanijiet jew żewġ komponenti, u jekk wieħed minn dawn l-għanijiet jew komponenti jkun jista’ jiġi identifikat bħala dak ewlieni, filwaqt li l-ieħor ikun sempliċiment inċidentali, id-Deċiżjoni trid tkun imsejsa fuq bażi ġuridika sostantiva waħda, jiġifieri dik rikjesta mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               L-objettiv ewlieni u l-kontenut tal-att previst jirrigwardaw is-sajd. Ir-Regolament (UE) Nru 1380/2013 huwa l-bażi ġuridika li tistabbilixxi l-prinċipji li għandhom jiġu riflessi f’din il-pożizzjoni.

               Għalhekk, il-bażi ġuridika sostantiva tad-Deċiżjoni proposta hija l-Artikolu 43(2) tat-TFUE. Id-Deċiżjoni għandha tissostitwixxi d-Deċiżjoni 9398/1/14 REV 1, li tkopri l-perjodu 20142018.

               4.3.Konklużjoni

               Il-bażi ġuridika tad-Deċiżjoni proposta jenħtieġ li tkun l-Artikolu 43(2) tat-TFUE, flimkien mal-Artikolu 218(9) tat-TFUE.

               2019/0048 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed, f’isem l-Unjoni Ewropea, fil-Kummissjoni dwar it-Tonn tal-Oċean tal-Indja u li tħassar id-Deċiżjoni 9398/1/14 REV 1

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tal-Kunsill 95/399/KE
                  12
               , l-Unjoni kkonkludiet il-Ftehim għall-ħolqien tal-Kummissjoni għat-Tonn tal-Oċean Indjan (il-Ftehim tal-IOTC), li stabbilixxa l-Kummissjoni għat-Tonn tal-Oċean Indjan (IOTC).

               (2)L-IOTC huwa l-korp stabbilit mill-Ftehim IOTC biex ikun responsabbli mill-ġestjoni u l-konservazzjoni tar-riżorsi tas-sajd fiż-żona koperta mill-Ftehim tal-IOTC. Il-Kummissjoni tadotta miżuri ta’ konservazzjoni u ġestjoni biex tiżgura l-konservazzjoni tal-istokkijiet koperti mill-Ftehim tal-IOTC u biex tippromwovi l-aħjar użu tagħhom. Dawn il-miżuri jistgħu jsiru vinkolanti fuq l-Unjoni.

               (3)Ir-Regolament (UE) Nru 1380/2013 tal-Parlament Ewropew u tal-Kunsill
                  13
                jipprovdi li l-Unjoni għandha tiżgura li l-attivitajiet tas-sajd u tal-akkwakultura jkunu ambjentalment sostenibbli fit-tul u jkunu ġestiti b’tali mod li jkun konsistenti mal-objettivi li jinkisbu benefiċċji ekonomiċi, soċjali u tal-impjiegi, u li jikkontribwixxu għad-disponibbiltà tal-provvisti tal-ikel. Dan jipprovdi wkoll li l-Unjoni għandha tapplika l-approċċ prekawzjonarju għall-ġestjoni tas-sajd, u għandha tiżgura li l-isfruttar ta’ riżorsi bijoloġiċi tal-baħar ħajjin jirkupra l-popolazzjoni tal-ispeċijiet mistada u jżommhom ’il fuq mil-livelli li jistgħu jipproduċu r-rendiment massimu sostenibbli. Dan jipprovdi wkoll li l-Unjoni għandha tieħu miżuri ta’ ġestjoni u konservazzjoni bbażati fuq l-aħjar parir xjentifiku disponibbli, biex tappoġġa l-iżvilupp ta’ għarfien u pariri xjentifiċi, biex telimina gradwalment il-qbid skartat u tippromwovi l-metodi ta’ sajd li jikkontribwixxu għal sajd aktar selettiv u l-evitar u t-tnaqqis, kemm jista’ jkun, ta’ qabdiet mhux mixtieqa, għal sajd b’impatt baxx fuq l-ekosistema tal-baħar u r-riżorsi tas-sajd. Barra minn hekk, ir-Regolament (UE) Nru 1380/2013 jipprovdi speċifikament li dawk l-objettivi u l-prinċipji għandhom jiġu applikati mill-Unjoni fit-twettiq tar-relazzjonijiet tas-sajd esterni tagħha.

               (4)Kif iddikjarat fil-Komunikazzjoni Konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea dwar Il-governanza internazzjonali tal-oċeani: aġenda għall-futur tal-oċeani tagħna
                  14
               , u l-konklużjonijiet tal-Kunsill dwar dik il-Komunikazzjoni konġunta
                  15
               , il-promozzjoni ta’ miżuri għall-appoġġ u t-tisħiħ tal-effettività tal-organizzazzjonijiet reġjonali għall-ġestjoni tas-sajd (RFMOs) u, fejn rilevanti, it-titjib tal-governanza tagħhom huwa fundamentali għall-azzjoni tal-Unjoni f’dawn il-fora.

               (5)Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija Ewropea għall-Plastiks f’Ekonomija Ċirkolari
                  16
               , tirreferi għal miżuri speċifiċi biex jitnaqqas il-plastik u t-tniġġis tal-baħar, kif ukoll it-telf jew l-abbandun ta’ rkaptu ta-sajd fil-baħar.

               (6)Jixraq li tiġi stabbilita l-pożizzjoni li għandha tittieħed f’isem l-Unjoni fil-laqgħat tal-IOTC għall-perjodu 2019-2023, minħabba li l-miżuri ta’ konservazzjoni u infurzar tal-IOTC ser ikunu vinkolanti fuq l-Unjoni u jistgħu jinfluwenzaw b’mod determinanti l-kontenut tad-dritt tal-Unjoni, jiġifieri, ir-Regolament tal-Kunsill (KE) Nru 1005/2008
                  17
               ; ir-Regolament tal-Kunsill (KE) Nru 1224/2009
                  18
               ; u r-Regolament (UE) 2017/2403 tal-Parlament Ewropew u tal-Kunsill
                  19
               ;

               (7)Attwalment il-pożizzjoni li għandha tittieħed f’isem l-Unjoni fil-laqgħat tal-IOTC hija stabbilita bid-Deċiżjoni tal-Kunsill 9398/1/14 REV 1
                  20
               . Jixraq li d-Deċiżjoni 9398/1/14 REV 1 titħassar u li tiġi sostitwita b’Deċiżjoni ġdida għall-perjodu 2019-2023

               (8)Fid-dawl tan-natura li qed tevolvi tar-riżorsi tas-sajd fiż-Żona tal-Ftehim tal-IOTC u l-ħtieġa konsegwenti għall-pożizzjoni tal-Unjoni biex tqis żviluppi ġodda, inkluża informazzjoni xjentifika ġdida u informazzjoni oħra rilevanti ppreżentata qabel jew matul il-laqgħat tal-IOTC, jenħtieġ li jiġu stabbiliti proċeduri, f’konformità mal-prinċipju ta’ kooperazzjoni sinċiera fost l-istituzzjonijiet tal-Unjoni minqux fl-Artikolu 13(2) tat-Trattat dwar l-Unjoni Ewropea (TUE), għall-ispeċifikazzjoni minn sena għal sena tal-pożizzjoni tal-Unjoni għall-perjodu 2019-2023.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fil-laqgħat tal-Kummissjoni dwar it-Tonn tal-Oċean tal-Indja (IOTC) hija stabbilita fl-Anness I.

               Artikolu 2

               L-ispeċifikazzjoni minn sena għal sena tal-pożizzjoni tal-Unjoni li għandha tittieħed fil-laqgħat tal-IOTC għandha titwettaq f’konformità mal-Anness II.

               Artikolu 3

               Il-pożizzjoni tal-Unjoni stabbilita fl-Anness I għandha tiġi vvalutata u, fejn xieraq, riveduta mill-Kunsill fuq proposta mill-Kummissjoni, l-aktar tard, għal-laqgħa annwali tal-IOTC fl-2024.

               Artikolu 4

               Id-Deċiżjoni 9398/1/14 REV 1 tat-8 ta’ Mejju 2014 hija mħassra.

               Artikolu 5

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Id-Deċiżjoni tal-Kunsill 95/399/KE tat-18 ta’ Settembru 1995 dwar l-adeżjoni tal-Komunità mal-Ftehim għall-ħolqien tal-Kummissjoni dwar it-Tonn tal-Oċean Indjan (ĠU L 236, 5.10.1995, p. 24).

                     (2)

                        Id-Deċiżjoni tal-Kunsill 9398/1/14 REV 1 dwar il-pożizzjoni li għandha tiġi adottata, f’isem l-Unjoni Ewropea, fil-Kummissjoni għat-Tonn tal-Oċean Indjan.

                     (3)

                        Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).

                     (4)

                        KUMM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi 61 sa 64.

                     (9)

                        ĠU L 286, 29.10.2008, p. 1.

                     (10)

                        ĠU L 343, 22.12.2009, p. 1.

                     (11)

                        ĠU L 347, 28.12.2017, p. 81.

                     (12)

                        Id-Deċiżjoni tal-Kunsill tat-18 ta’ Settembru 1995 dwar l-adeżjoni tal-Komunità mal-Ftehim għall-ħolqien tal-Kummissjoni dwar it-Tonn tal-Oċean Indjan (ĠU L 236, 5.10.1995, p. 24).

                     (13)

                        Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).

                     (14)

                        JOIN(2016) 49 final, 10.11.2016.

                     (15)

                        7348/1/17 REV 1, 24.3.2017.

                     (16)

                        COM(2018) 28 final, 16.1.2018.

                     (17)

                        Ir-Regolament tal-Kunsill (KE) Nru 1005/2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat, li jemenda r-Regolamenti (KEE) Nru 2847/93, (KE) Nru 1936/2001 u (KE) Nru 601/2004 u li jħassar ir-Regolamenti (KE) Nru 1093/94 u (KE) Nru 1447/1999 (ĠU L 286, 29.10.2008, p. 1).

                     (18)

                        Ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).

                     (19)

                        Ir-Regolament (UE) 2017/2403 tal-Parlament Ewropew u tal-Kunsill tat-12 ta’ Diċembru 2017 dwar il-ġestjoni sostenibbli ta’ flotot tas-sajd esterni, u li jħassar ir-Regolament tal-Kunsill (KE) Nru 1006/2008 (ĠU L 347, 28.12.2017, p. 81).

                     (20)

                        Id-Deċiżjoni tal-Kunsill 9398/1/14 REV 1 dwar il-pożizzjoni li għandha tiġi adottata, f’isem l-Unjoni Ewropea, fil-Kummissjoni għat-Tonn tal-Oċean Indjan.

    ---documentbreak---

               IL-KUMMISSJONI EWROPEA
            Brussell, 6.3.2019
            COM(2019) 98 final
            ANNESSI
            tal-
            proposta għal Deċiżjoni tal-Kunsill
            dwar il-pożizzjoni li għandha tittieħed, f’isem l-Unjoni Ewropea, fil-Kummissjoni dwar it-Tonn tal-Oċean tal-Indja u li tħassar id-Deċiżjoni 9398/1/14 REV 1

               ANNESS I

               Il-pożizzjoni li għandha tiġi adottata, f’isem l-Unjoni, fil-Kummissjoni dwar it-Tonn tal-Oċean tal-Indja (IOTC)

               1.PRINĊIPJI

               Fil-qafas tal-IOTC, l-Unjoni għandha:

               a) taġixxi f’konformità mal-objettivi u l-prinċipji tal-Unjoni fi ħdan il-qafas tal-Politika Komuni tas-Sajd (PKS), b'mod partikolari permezz tal-approċċ prekawzjonarju u l-miri relatati mar-rendiment massimu sostenibbli kif stipulat fl-Artikolu 2(2) tar-Regolament (UE) Nru 1380/2013, biex tkun promossa l-implimentazzjoni ta' approċċ ibbażat fuq l-ekosistema għall-ġestjoni tas-sajd, biex jiġu evitati jew jitnaqqsu kemm jista' jkun qabdiet mhux mixtieqa, u jiġi eliminat gradwalment il-qbid skartat, u biex jiġi minimizzat l-impatt tal-attivitajiet tas-sajd fuq l-ekosistemi tal-baħar u l-ħabitats tagħhom, kif ukoll, permezz tal-promozzjoni ta' sajd ekonomikament vijabbli u kompetittiv tal-Unjoni, biex ikun provdut livell tal-għajxien ġust għal dawk li jiddependu minn attivitajiet relatati mas-sajd u jitqiesu l-interessi tal-konsumaturi;

               b) taħdem lejn involviment xieraq tal-partijiet ikkonċernati fil-fażi ta’ preparazzjoni għal miżuri tal-IOTC u tiżgura li l-miżuri adottati fi ħdan l-IOTC huma skont il-Ftehim tal-IOTC;

               c) tiżgura li l-miżuri adottati fi ħdan l-IOTC huma konsistenti mad-dritt internazzjonali, u partikolarment mad-dispożizzjonijiet tal-Konvenzjoni tan-NU dwar id-Dritt tal-Baħar tal-1982, mal-Ftehim tan-NU relatat mal-Konservazzjoni u l-Ġestjoni ta' Stokkijiet ta' Ħut Transżonali u Stokkijiet ta’ Ħut li Jpassi Ħafna tal-1995 u mal-Ftehim li jippromwovi l-konformità mal-miżuri internazzjonali ta' konservazzjoni u ġestjoni mill-bastimenti tas-sajd fl-ibħra miftuħa tal-1993 u l-Ftehim dwar il-Miżuri tal-Organizzazzjoni tal-Ikel u tal-Agrikoltura tal-Istat tal-Port tal-2009;

               d) tippromwovi pożizzjonijiet konsistenti mal-aħjar prattiki tal-organizzazzjonijiet reġjonali għall-ġestjoni tas-sajd (RFMOs) fl-istess żona;

               e) tfittex konsistenza u sinerġija mal-politika li qed issegwi l-Unjoni bħala parti mir-relazzjonijiet bilaterali tas-sajd tagħha ma’ pajjiżi terzi, u tiżgura l-koerenza mal-politiki l-oħrajn tagħha, b’mod partikolari fl-oqsma tar-relazzjonijiet esterni, l-impjiegi, l-ambjent, il-kummerċ, l-iżvilupp, ir-riċerka u l-innovazzjoni;

               f)tiżgura li l-impenji internazzjonali tal-Unjoni jiġu rispettati;

               g) tikkonforma mal-Konklużjonijiet tal-Kunsill tad-19 ta’ Marzu 2012 dwar il-Komunikazzjoni tal-Kummissjoni dwar id-dimensjoni Esterna tal-Politika Komuni tas-Sajd
                  1
               ;

               h) timmira li toħloq kundizzjonijiet ekwi għall-flotta tal-Unjoni fi ħdan iż-żona tal-Ftehim tal-IOTC abbażi tal-istess prinċipji u standards bħal dawk applikabbli skont id-dritt tal-Unjoni, u li tippromwovi l-implimentazzjoni uniformi ta’ dawk il-prinċipji u l-istandards;

               i) tikkonforma mal-Komunikazzjoni Konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea dwar “Il-governanza internazzjonali tal-oċeani: aġenda għall-futur tal-oċeani tagħna
                  2
               , kif ukoll il-konklużjonijiet tal-Kunsill dwar dik il-Komunikazzjoni konġunta
                  3
                u tippromwovi miżuri biex jappoġġjaw u jsaħħu l-effettività tal-IOTC u, fejn rilevanti, itejbu l-governanza u l-prestazzjoni tagħha (b’mod partikolari fir-rigward tax-xjenza, tal-konformità, tat-trasparenza u tat-teħid ta’ deċiżjonijiet) bħala kontribut għall-ġestjoni sostenibbli tal-oċeani fid-dimensjonijiet kollha tagħha;

               j) tippromwovi, kif xieraq, il-koordinazzjoni bejn l-RFMOs u l-konvenzjonijiet reġjonali tal-baħar (RSCs) u l-kooperazzjoni ma’ organizzazzjonijiet globali, kif applikabbli, skont il-mandati tagħhom;

               k) tippromwovi l-koordinazzjoni u l-kooperazzjoni ma’ RFMOs tat-tonn oħrajn dwar kwistjonijiet ta’ interess komuni, b’mod partikolari permezz tar-riattivazzjoni tal-hekk imsejjaħ proċess Kobe għall-RFMOs tat-tonn u l-estensjoni tiegħu għall-RFMOs kollha.

               2.ORJENTAZZJONIJIET

               L-Unjoni għandha, fejn xieraq, tagħmel ħilitha sabiex tappoġġa l-adozzjoni mill-IOTC tal-azzjonijiet li ġejjin:

               a) miżuri ta’ konservazzjoni u ġestjoni għar-riżorsi tas-sajd fiż-żona tal-Ftehim tal-IOTC abbażi tal-aqwa parir xjentifiku disponibbli, inklużi l-qabdiet totali permissibbli (TACs) u l-kwoti, jew ir-regolazzjoni tal-isforz għal riżorsi bijoloġiċi tal-baħar ħajjin li huma regolati mill-IOTC, li jistgħu jiksbu r-rata tal-isfruttar tar-rendiment sostenibbli massimu fuq bażi progressiva u inkrementali sa mhux iktar tard mill-2020. Fejn meħtieġ, għandhom jitqiesu miżuri speċifiċi għal stokkijiet li huma soġġetti għal sajd żejjed biex l-isforz tas-sajd jinżamm konformi mal-opportunitajiet tas-sajd disponibbli;

               b) miżuri biex jipprevjenu, jiskoraġġixxu u jeliminaw attivitajiet tas-sajd illegali, mhux irrappurtati u mhux irregolati (IUU) fiż-żona tal-Ftehim tal-IOTC, inkuż l-elenkar tal-bastimenti IUU;

               c) miżuri ta’ monitoraġġ, kontroll u sorveljanza fiż-żona tal-Ftehim tal-IOTC biex jiġu żgurati l-effiċjenza tal-kontroll u l-konformità mal-miżuri adottati fi ħdan l-IOTC;

               d) miżuri biex jimminimizzaw l-impatt negattiv tal-attivitajiet tas-sajd fuq il-bijodiversità tal-baħar u l-ekosistemi tal-baħar u l-ħabitats tagħhom, inklużi miżuri biex inaqqsu t-tniġġis tal-baħar u jipprevjenu r-rimi ta’ plastik fil-baħar u jnaqqsu l-impatt tal-plastik preżenti fil-baħar fuq il-bijodiversità u l-ekosistemi tal-baħar, miżuri protettivi għal ekosistemi tal-baħar sensittivi fiż-żona tal-Ftehim tal-IOTC f’konformità mar-Riżoluzzjonijiet UNGA, u miżuri biex jiġu evitati u jitnaqqsu kemm jista’ jkun il-qabdiet mhux mixtieqa, inkluż b’mod partikolari speċijiet tal-baħar vulnerabbli, u biex jiġi eliminat gradwalment il-qbid skartat;

               e)miżuri sabiex jiġi ġestit l-użu ta’ rkaptu biex jinġema’ l-ħut (FADs) b'mod partikolari biex jittejjeb il-ġbir tad-data, biex jiġi kwantifikat, traċċat u mmonitorjat b’mod preċiż l-użu tal-FADs, biex jitnaqqas l-impatt fuq stokkijiet tat-tonn vulnerabbli, biex jitnaqqsu l-effetti potenzjali tagħhom fuq speċijiet fil-mira u mhux fil-mira, kif ukoll fuq l-ekosistema, u biex titnaqqas il-kontribuzzjoni għall-materjal skartat tal-baħar;

               f)miżuri biex inaqqsu l-impatt ta’ rkaptu abbandunat, mitluf jew inkella skartat (ALDFG) fl-oċean u biex jiffaċilitaw l-identifikazzjoni u l-irkupru ta’ tagħmir bħal dan;

               g) miżuri li l-għan tagħhom huwa li jipprojbixxu s-sajd imwettaq biss bl-iskop tal-ġbir ta’ xewk tal-klieb il-baħar u, li jirrikjedu li l-klieb il-baħar kollha jitħattew l-art b’kull xewka mwaħħla magħhom b’mod naturali;

               h)rakkomandazzjonijiet, fejn xieraq u sal-punt permess fid-dokumenti kostitwenti relevanti, li jħeġġu l-implimentazzjoni tal-Konvenzjoni dwar ix-Xogħol fis-Sajd tal-Organizzazzjoni Internazzjonali tax-Xogħol (ILO);

               i) miżuri tekniċi addizzjonali abbażi tal-parir mill-korpi u mill-gruppi ta’ ħidma tal-IOTC.

               ANNESS II

               L-ispeċifikazzjoni minn sena għal sena tal-pożizzjoni tal-Unjoni li għandha tittieħed

               fil-laqgħat tal-Kummissjoni dwar it-Tonn tal-Oċean tal-Indja

               Qabel kull laqgħa annwali tal-IOTC, meta dak il-korp jintalab jadotta deċiżjonijiet li jkollhom effetti legali fuq l-Unjoni, għandhom jittieħdu l-passi meħtieġa biex il-pożizzjoni li għandha tiġi espressa f'isem l-Unjoni tqis l-aktar informazzjoni xjentifika u informazzjoni rilevanti oħra mibgħuta lill-Kummissjoni f'konformità mal-prinċipji u l-orjentazzjonijiet stabbiliti fl-Anness I.

               Għal dan il-għan, u abbażi ta’ dik l-informazzjoni, il-Kummissjoni għandha tibgħat lill-Kunsill, jew lill-korpi preparatorji tiegħu fi żmien suffiċjenti qabel kull laqgħa tal-IOTC, dokument bil-miktub li jistabbilixxi d-dettalji tal-ispeċifikazzjoni proposta tal-pożizzjoni tal-Unjoni għad-diskussjoni u l-approvazzjoni tad-dettalji tal-pożizzjoni li għandha tiġi espressa f’isem l-Unjoni.

               Jekk waqt laqgħa tal-IOTC, inkluż dik fuq il-post, ma jkunx jista’ jintlaħaq qbil, sabiex il-pożizzjoni tal-Unjoni tqis l-elementi l-ġodda, il-kwistjoni għandha tiġi referuta lill-Kunsill jew lill-korpi preparatorji tiegħu.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016.

                     (3)

                        7348/1/17 REV 1, 24.3.2017.


               IL-KUMMISSJONI EWROPEA
            Brussell, 7.3.2019
            COM(2019) 102 final
            2019/0051(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f’isem l-Unjoni Ewropea fl-Organizzazzjoni tas-Sajd fil-Majjistral tal-Atlantiku u li tħassar id-Deċiżjoni 9449/1/14 REV 1

               MEMORANDUM TA’ SPJEGAZZJONI

               1.Suġġett tal-proposta

               Il-proposta tikkonċerna Deċiżjoni li tistabbilixxi l-pożizzjoni li għandha tittieħed f’isem l-Unjoni f’laqgħat tal-Organizzazzjoni tas-Sajd fl-Atlantiku tal-Majjistral (NAFO) għall-perjodu ta’ bejn l-2019 u l-2023 b’rabta mal-adozzjoni prevista ta’ miżuri ta’ konservazzjoni u ġestjoni.

               2.Kuntest tal-proposta

               2.1.Il-Konvenzjoni dwar il-Kooperazzjoni dwar is-Sajd fl-Atlantiku tal-Majjistral

               Il-Konvenzjoni dwar il-Kooperazzjoni dwar is-Sajd fl-Atlantiku tal-Majjistral (il-Konvenzjoni NAFO) timmira li, billi tistabbilixxi n-NAFO, tikkontribwixxi, permezz ta’ konsultazzjoni u kooperazzjoni, għall-aħjar użu, għal ġestjoni razzjonali u għall-konservazzjoni tar-riżorsi tas-sajd taż-żona tal-Konvenzjoni NAFO (iż-żona regolatorja). Il-Konvenzjoni daħlet fis-seħħ fl-1 ta’ Jannar 1979 u ġiet emendata erba’ darbiet.

               Ir-raba’ emenda, li daħlet fis-seħħ fit-18 ta’ Mejju 2017, ġiet imfassla biex timmodernizza n-NAFO, b’mod partikolari billi:

               –tinkorpora approċċ ibbażat fuq l-ekosistema għall-ġestjoni tas-sajd;

               –tissimplifika l-proċess tat-teħid tad-deċiżjonijiet tan-NAFO;

               –issaħħaħ l-obbligi tal-partijiet kontraenti, tal-Istati tal-bandiera u tal-Istati tal-port; kif ukoll

               –li tistabbilixxi mekkaniżmu formali għas-soluzzjoni tat-tilwim.

               L-Unjoni hija parti mill-Konvenzjoni NAFO, billi approvatha skont ir-Regolament (KEE) Nru 3179/78
                  1
               . Hija rratifikat ir-raba’ emenda tal-Konvenzjoni permezz tad-Deċiżjoni tal-Kunsill 2010/717/UE
                  2
               .

               2.2.Il-Kummissjoni tal-Organizzazzjoni tas-Sajd fl-Atlantiku tal-Majjistral

               Il-Kummissjoni tal-Organizzazzjoni tas-Sajd fl-Atlantiku tal-Majjistral (il-Kummissjoni tan-NAFO) hija l-korp stabbilit mill-Konvenzjoni tan-NAFO biex ikun responsabbli għall-ġestjoni u għall-konservazzjoni tar-riżorsi tas-sajd fiż-żona regolatorja. Hija tadotta miżuri ta’ konservazzjoni u ta’ infurzar biex tikseb l-aħjar użu tar-riżorsi tas-sajd fil-kamp ta’ responsabbiltà tagħha.

               Bħala membru tal-Kummissjoni tan-NAFO, l-Unjoni għandha drittijiet ta’ parteċipazzjoni u votazzjoni. Il-Kummissjoni tan-NAFO tieħu d-deċiżjonijiet tagħha b’kunsens.

               2.3.Deċiżjonijiet tan-NAFO

               Il-Kummissjoni tan-NAFO għandha l-awtorità li tadotta miżuri ta’ konservazzjoni u ta’ infurzar għas-sajd fil-kamp ta’ responsabbiltà tagħha u dawn huma vinkolanti fuq il-partijiet kontraenti.

               Skont l-Artikolu XIV.1 tal-Konvenzjoni NAFO, il-miżuri jidħlu fis-seħħ 60 jum wara d-data li fiha l-partijiet kontraenti jiġu notifikati bihom min-NAFO. Kwalunkwe parti kontraenti li tippreżenta oġġezzjoni għal miżura fi żmien 60 jum minn mindu tiġi nnotifikata ma tintrabatx bil-miżura.

               3.Il-pożizzjoni li għandha tittieħed f’isem l-Unjoni

               Il-pożizzjoni li għandha tiġi adottata f’isem l-Unjoni fil-laqgħat annwali tal-organizzazzjonijiet tal-ġestjoni tas-sajd reġjonali (RFMOs) bħalissa hija stabbilita permezz ta’ approċċ b’żewġ saffi. Deċiżjoni tal-Kunsill tistabbilixxi l-prinċipji gwida u l-orjentazzjonijiet tal-pożizzjoni tal-Unjoni fuq bażi pluriannwali u tiġi sussegwentement aġġustata għal kull laqgħa annwali mid-dokumenti informali tal-Kummissjoni li għandhom jiġu diskussi fil-Grupp ta’ Ħidma tal-Kunsill.

               Għan-NAFO, dan l-approċċ huwa implimentat mid-Deċiżjoni tal-Kunsill 9449/1/14 REV 1 tad-19 ta’ Mejju 2014, li tistabbilixxi l-pożizzjoni tal-Unjoni fin-NAFO għall-perjodu ta’ bejn l-2014 u l-2018. Id-Deċiżjoni fiha l-prinċipji u l-orjentazzjonijiet ġenerali, iżda tqis ukoll sa fejn possibbli l-ispeċifiċitajiet tan-NAFO. Barra minn hekk, tistipula l-proċess standard għall-istabbiliment tal-pożizzjoni tal-Unjoni sena sena, kif mitlub mill-Istati Membri.

               Id-Deċiżjoni 9449/1/14 REV 1 tipprevedi għal rieżami tal-pożizzjoni tal-Unjoni qabel il-laqgħa annwali tal-2019. Għalhekk, din il-proposta tistabbilixxi l-pożizzjoni tal-Unjoni fin-NAFO għall-perjodu ta’ bejn l-2019 u l-2023, u b’hekk tissostitwixxi d-Deċiżjoni 9449/1/14 REV 1.

               Id-Deċiżjoni 9449/1/14 REV 1 inkorporat il-prinċipji u l-orjentazzjonijiet tal-politika komuni tas-sajd (CFP) il-ġdida, kif stipulat fir-Regolament (UE) Nru 1380/2013 tal-Parlament Ewropew u tal-Kunsill
                  3
               , barra milli tqis l-objettivi stabbiliti fil-Komunikazzjoni tal-Kummissjoni dwar id-dimensjoni esterna tas-CFP
                  4
               . Barra minn hekk, hija aġġustat il-pożizzjoni tal-Unjoni għat-Trattat ta’ Lisbona.

               Ir-reviżjoni attwali tqis, b’rabta mal-impatti tas-sajd, il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija Ewropea għall-plastiks f’ekonomija ċirkolari
                  5
               , il-Komunikazzjoni Konġunta mir-Rappreżentant tal-Unjoni għall-Affarijiet Barranin u l-Politika ta’ Sigurtà u l-Kummissjoni dwar Il-Governanza Internazzjonali tal-oċeani: aġenda għall-futur tal-oċeani tagħna
                  6
                u l-konklużjonijiet tal-Kunsill dwar dik il-Komunikazzjoni Konġunta
                  7
               .

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “l-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               “Atti li jkollhom effetti legali” jinkludu atti li għandhom effetti legali permezz tar-regoli tal-liġi internazzjonali li tirregola l-korp inkwistjoni, u strumenti li ma għandhomx effett vinkolanti taħt il-liġi internazzjonali, iżda “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatur tal-Unjoni”
                  8
               .

               4.1.2.Applikazzjoni għall-kawża preżenti

               Il-Kummissjoni tan-NAFO hija korp stabbilit permezz ta’ ftehim, jiġifieri l-Konvenzjoni NAFO.

               L-atti li l-Kummissjoni tan-NAFO hija mitluba tadotta jikkostitwixxu atti li għandhom effetti legali. L-atti previsti għandhom ikunu vinkolanti skont il-liġi internazzjonali skont l-Artikolu XIV tal-Konvenzjoni NAFO u huma kapaċi jinfluwenza b’mod deċiżiv il-kontenut tal-leġiżlazzjoni tal-UE, inkluż:

               ·Ir-Regolament tal-Kunsill (KE) Nru 1005/2008 li jistabbilixxi sistema Komunitarja li tipprevjeni, tiskoraġġixxi u telimina s-sajd illegali, mhux irrappurtat u mhux irregolat (IUU)
                  9
               ;

               ·Ir-Regolament tal-Kunsill (KE) Nru 1224/2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd
                  10
               ; kif ukoll

               ·Ir-Regolament tal-Kunsill (UE) Nru 2017/2403 tal-Parlament Ewropew u tal-Kunsill tat-12 ta’ Diċembru 2017 dwar il-ġestjoni sostenibbli ta’ flotot tas-sajd esterni
                  11
               .

               L-atti previsti la jissupplimentaw u lanqas ma jemendaw il-qafas istituzzjonali tal-Konvenzjoni NAFO.

               Għaldaqstant, il-bażi ġuridika proċedurali għad-deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal Deċiżjoni skont l-Artikolu 218(9) tat-TFUE tiddependi primarjament fuq l-objettiv u l-kontenut tal-att previst li fir-rigward ta’ tiegħu tittieħed pożizzjoni f’isem l-Unjoni. Jekk dak l-att isegwi żewġ għanijiet jew ikollu żewġ komponenti, u jekk waħda minn dawn l-għanijiet jew il-komponenti tkun identifikabbli bħala l-att ewlieni, filwaqt li l-oħra tkun sempliċiment inċidentali, id-Deċiżjoni skont l-Artikolu 218(9) tat-TFUE trid tiġi bbażata fuq bażi ġuridika sostantiva unika, jiġifieri dik li jirrikjedi l-għan jew il-komponent ewlieni jew predominanti.

               4.2.2.Applikazzjoni għall-kawża preżenti

               L-objettiv ewlieni u l-kontenut tal-att previst jikkonċernaw is-sajd. Ir-Regolament (UE) Nru 1380/2013 huwa l-bażi ġuridika li tistabbilixxi l-prinċipji li din il-pożizzjoni għandha tirrifletti.

               Għaldaqstant, il-bażi ġuridika sostantiva tad-Deċiżjoni proposta hija l-Artikolu 43(2) tat-TFUE. Id-Deċiżjoni għandha tissostitwixxi d-Deċiżjoni 9449/1/14 REV 1, li tkopri l-perjodu bejn l-2014 u l-2018.

               4.3.Konklużjoni

               Il-bażi ġuridika tad-Deċiżjoni proposta jenħtieġ li tkun l-Artikolu 43(2) tat-TFUE, flimkien mal-Artikolu 218(9) tat-TFUE.

               2019/0051 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f’isem l-Unjoni Ewropea fl-Organizzazzjoni tas-Sajd fil-Majjistral tal-Atlantiku u li tħassar id-Deċiżjoni 9449/1/14 REV 1

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Bir-Regolament (KEE) Nru 3179/78
                  12
               , l-Unjoni Ewropea kkonkludiet il-Konvenzjoni dwar il-Kooperazzjoni fis-Sajd tal-Atlantiku tal-Majjistral (il-Konvenzjoni NAFO), li stabbilixxiet l-Organizzazzjoni tas-Sajd fl-Atlantiku tal-Majjistral (NAFO). Skont id-Deċiżjoni tal-Kunsill 2010/717/UE tat-8 ta’ Novembru 2010
                  13
               , l-Unjoni kkonkludiet ir-raba’ emenda għall-Konvenzjoni tan-NAFO li stabbilixxet il-Kummissjoni tal-Organizzazzjoni tas-Sajd fl-Atlantiku tal-Majjistral (il-Kummissjoni tan-NAFO).

               (2)Il-Kummissjoni tan-NAFO hija responsabbli mill-adozzjoni ta’ miżuri mfassla biex tiġi żgurata l-konservazzjoni u l-użu sostenibbli fit-tul tar-riżorsi tas-sajd fiż-żona tal-Konvenzjoni tan-NAFO (iż-Żona regolatorja) u biex jiġu ssalvagwardjati l-ekosistemi tal-baħar li jinsabu fihom dawn ir-riżorsi. Tali miżuri jistgħu jsiru vinkolanti fuq l-Unjoni.

               (3)Ir-Regolament (UE) Nru 1380/2013 tal-Parlament Ewropew u tal-Kunsill
                  14
                jipprovdi li l-Unjoni għandha tiżgura li l-attivitajiet tas-sajd u tal-akkwakultura, fuq terminu twil, ikunu ambjentalment sostenibbli, u jkunu ġestiti b’mod konsistenti mal-objettivi tal-kisba ta’ benefiċċji ekonomiċi, soċjali u tal-impjiegi, u li tikkontribwixxi għad-disponibbiltà tal-provvisti tal-ikel. Jipprovdi wkoll li l-Unjoni għandha tapplika l-approċċ prekawzjonarju għall-ġestjoni tas-sajd, u għandu jkollha l-għan li tiżgura li l-isfruttar ta’ riżorsi bijoloġiċi tal-baħar ħajjin jirrestawra u jmantni l-popolazzjoni ta’ speċijiet maqbuda ’l fuq mil-livelli, li jistgħu jipproduċu r-rendiment massimu sostenibbli. Barra minn hekk jipprevedi li l-Unjoni għandha tieħu miżuri ta’ ġestjoni u konservazzjoni bbażati fuq l-aħjar pariri xjentifiċi disponibbli, sabiex tappoġġja l-iżvilupp tal-għarfien u l-pariri xjentifiċi, sabiex gradwalment telimina l-qbid skartat u sabiex tippromwovi metodi ta’ sajd li jikkontribwixxu għal sajd aktar selettiv u l-evitar u t-tnaqqis, kemm jista’ jkun possibbli, ta’ qabdiet mhux mixtieqa, għal sajd b’impatt baxx fuq l-ekosistema tal-baħar u r-riżorsi tas-sajd. Barra minn hekk, ir-Regolament (UE) Nru 1380/2013, b’mod speċifiku, jipprovdi li dawk l-objettivi u l-prinċipji għandhom jiġu applikati mill-Unjoni fit-twettiq tar-relazzjonijiet tas-sajd esterni tagħha.

               (4)Kif iddikjarat fil-Komunikazzjoni Konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea dwar Il-governanza Internazzjonali tal-oċeani: aġenda għall-futur tal-oċeani tagħna
                  15
               , u l-konklużjonijiet tal-Kunsill dwar dik il-komunikazzjoni konġunta
                  16
               , il-promozzjoni ta’ miżuri għall-appoġġ u t-tisħiħ tal-effettività tal-organizzazzjonijiet tal-ġestjoni tas-sajd reġjonali (RFMOs) u, fejn rilevanti, it-titjib tal-governanza tagħhom, huwa fundamentali għall-azzjoni tal-Unjoni f’dawn il-fora.

               (5)Il-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Strateġija Ewropea għall-Plastiks f’Ekonomija Ċirkolari
                  17
               , tirreferi għal miżuri speċifiċi biex jitnaqqsu l-plastik u t-tniġġis tal-baħar, kif ukoll it-telf jew l-abbandun il-baħar ta’ rkaptu tas-sajd.

               (6)Huwa xieraq li tiġi stabbilita l-pożizzjoni li għandha tittieħed f’isem l-Unjoni fil-laqgħat tal-Kummissjoni tan-NAFO għall-perjodu ta’ bejn l-2019 u l-2024, u li tiġi rrevokata d-Deċiżjoni tal-Kunsill 9449/1/14 REV 1
                  18
               , minħabba li l-miżuri ta’ konservazzjoni u ta’ infurzar tan-NAFO se jkunu vinkolanti fuq l-Unjoni u kapaċi li jinfluwenzaw b’mod deċiżiv il-kontenut tal-liġi tal-Unjoni, jiġifieri, ir-Regolament tal-Kunsill (KE) Nru 1005/2008
                  19
               ; Ir-Regolament tal-Kunsill (KE) Nru 1224/2009
                  20
               ; u r-Regolament (UE) 2017/2403 tal-Parlament Ewropew u tal-Kunsill
                  21
               .

               (7)Fid-dawl tan-natura li qed tinbidel tar-riżorsi tas-sajd fiż-Żona Regolatorja u l-ħtieġa konsegwenti għall-pożizzjoni tal-Unjoni biex tqis żviluppi ġodda, inkluża informazzjoni xjentifika ġdida u informazzjoni oħra rilevanti ppreżentata qabel jew matul il-laqgħat tal-Kummissjoni tan-NAFO, jenħtieġ li jiġu stabbiliti proċeduri, f’konformità mal-prinċipju ta’ kooperazzjoni leali fost l-istituzzjonijiet tal-Unjoni mnaqqax fl-Artikolu 13(2) tat-Trattat dwar l-Unjoni Ewropea (TUE), għall-ispeċifikazzjoni ta’ sena sena tal-pożizzjoni tal-Unjoni għall-perjodu ta’ bejn l-2019 u l-2023.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni fil-laqgħat tal-Kummissjoni tal-Organizzazzjoni tas-Sajd fl-Atlantiku tal-Majjistrali (NAFO) hija stabbilita fl-Anness I.

               Artikolu 2

               L-ispeċifikazzjoni sena sena tal-pożizzjoni tal-Unjoni li għandha tittieħed fil-laqgħat tal-Kummissjoni tan-NAFO għandha titwettaq skont l-Anness II.

               Artikolu 3

               Il-pożizzjoni tal-Unjoni stabbilita fl-Anness I għandha tiġi vvalutata u, meta jkun xieraq, riveduta mill-Kunsill fuq proposta tal-Kummissjoni, mhux aktar tard milli għal-laqgħa annwali tal-Kummissjoni tan-NAFO fl-2024.

               Artikolu 4

               Id-Deċiżjoni 9449/1/14 REV 1 tad-19 ta’ Mejju 2014 tħassret.

               Artikolu 5

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        Ir-Regolament tal-Kunsill (KEE) Nru 3179/78 tat-28 ta’ Diċembru 1978 li jirrigwarda l-konklużjoni mill-Komunità Ekonomika Ewropea tal-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral (ĠU L 378, 30.12.1978, p. 1).

                     (2)

                        Id-Deċiżjoni tal-Kunsill 2010/717/UE tat-8 ta’ Novembru 2010 dwar l-approvazzjoni, f’isem l-Unjoni Ewropea, tal-Emenda għall-Konvenzjoni dwar il-Kooperazzjoni Multilaterali fil-Ġejjieni dwar is-Sajd fl-Atlantiku tal-Majjistral (ĠU L 321, 7.12.2010, p. 1).

                     (3)

                        Ir-Regolament (UE) Nru 1380/2013 tal-Parlament Ewropew u tal-Kunsill dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE, ĠU L 354, 28.12.2013, p. 22.

                     (4)

                        COM(2011) 424, 13.7.2011.

                     (5)

                        COM(2018) 28 final, 16.1.2018.

                     (6)

                        JOIN(2016) 49 final, 10.11.2016.

                     (7)

                        7348/1/17 REV 1, 24.3.2017.

                     (8)

                        Is-Sentenza tal-Qorti tal-Ġustizzja tas-7 ta’ Ottubru 2014, il-Ġermanja vs il-Kunsill, C-399/12, ECLI:EU:C:2014:2258, il-paragrafi minn 61 sa 64.

                     (9)

                        ĠU L 286, 29.10.2008, p. 1.

                     (10)

                        ĠU L 343, 22.12.2009, p. 1.

                     (11)

                        ĠU L 347, 28.12.2017, p. 81.

                     (12)

                        Ir-Regolament tal-Kunsill (KEE) Nru 3179/78 tat-28 ta’ Diċembru 1978 li jirrigwarda l-konklużjoni mill-Komunità Ekonomika Ewropea tal-Konvenzjoni dwar il-Kooperazzjoni Multilaterali Futura dwar is-Sajd fl-Atlantiku tal-Majjistral (ĠU L 378, 30.12.1978, p. 1).

                     (13)

                        Id-Deċiżjoni tal-Kunsill 2010/717/UE tat-8 ta’ Novembru 2010 dwar l-approvazzjoni, f’isem l-Unjoni Ewropea, tal-Emenda għall-Konvenzjoni dwar il-Kooperazzjoni Multilaterali fil-Ġejjieni dwar is-Sajd fl-Atlantiku tal-Majjistral, ĠU L 321, 7.12.2010, p. 1-19.

                     (14)

                        Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).

                     (15)

                        JOIN(2016) 49 final 10.11.2016.

                     (16)

                        7348/1/17 REV 1 24.3.2017.

                     (17)

                        COM(2018) 28 final, 16.1.2018.

                     (18)

                        Id-Deċiżjoni tal-Kunsill tad-19 ta’ Mejju 2014 dwar il-pożizzjoni li għandha tiġi adottata, f’isem l-Unjoni Ewropea, fl-Organizzazzjoni tas-Sajd fl-Atlantiku tal-Majjistral.

                     (19)

                        Ir-Regolament tal-Kunsill (KE) Nru 1005/2008 li jistabbilixxi sistema Komunitarja sabiex tipprevjeni, tiskoraġġixxi u telimina sajd illegali, mhux irrappurtat u mhux irregolat, li jemenda r-Regolamenti (KEE) Nru 2847/93, (KE) Nru 1936/2001 u (KE) Nru 601/2004 u li jħassar ir-Regolamenti (KE) Nru 1093/94 u (KE) Nru 1447/1999 (ĠU L 286, 29.10.2008, p. 1).

                     (20)

                        Ir-Regolament tal-Kunsill (KE) Nru 1224/2009 tal- 20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343, 22.12.2009, p. 1).

                     (21)

                        Ir-Regolament (UE) Nru 2017/2403 tal-Parlament Ewropew u tal-Kunsill tat-12 ta’ Diċembru 2017 dwar il-ġestjoni sostenibbli ta’ flotot tas-sajd esterni, u li jħassar ir-Regolament tal-Kunsill (KE) Nru 1006/2008 (ĠU L 347, 28.12.2017, p. 81).

    ---documentbreak---

               IL-KUMMISSJONI EWROPEA
            Brussell, 7.3.2019
            COM(2019) 102 final
            ANNESSI
            tal-
            proposta għal Deċiżjoni tal-Kunsill
            dwar il-pożizzjoni li għandha tittieħed f’isem l-Unjoni Ewropea fl-Organizzazzjoni tas-Sajd fil-Majjistral tal-Atlantiku u li tħassar id-Deċiżjoni 9449/1/14 REV 1

               ANNESS I

               Il-pożizzjoni li għandha tittieħed f’isem l-Unjoni fl-Organizzazzjoni tas-Sajd fl-Atlantiku tal-Majjistral (NAFO)

               1.PRINĊIPJI

               Fil-qafas tan-NAFO, l-Unjoni għandha:

               a) taġixxi skont l-objettivi u l-prinċipji segwiti mill-Unjoni fil-politika komuni tas-sajd (CFP), jiġifieri permezz tal-approċċ prekawzjonarju u l-miri relatati mar-rendiment massimu sostenibbli kif stipulat fl-Artikolu 2(2) tar-Regolament (UE) Nru 1380/2013, sabiex tippromwovi l-implimentazzjoni ta’ approċċ ibbażat fuq l-ekosistema għall-ġestjoni tas-sajd u biex tillimita l-impatti ambjentali tal-attivitajiet tas-sajd, u biex tevita u tnaqqas kemm jista’ jkun, il-qabdiet possibbli mhux mixtieqa, u telimina b’mod gradwali l-iskartar, u timminimizza l-impatt tal-attivitajiet tas-sajd fuq l-ekosistemi tal-baħar u l-ħabitats tagħhom, kif ukoll, permezz tal-promozzjoni ta’ sajd tal-Unjoni ekonomikament vijabbli u kompetittiv, sabiex tipprovdi standard tal-għajxien ġust lil dawk li jiddependu fuq l-attivitajiet tas-sajd u tqis l-interessi tal-konsumaturi;

               b) taħdem lejn l-involviment xieraq tal-partijiet interessati fil-fażi tat-tħejjija għall-miżuri tan-NAFO u tiżgura li l-miżuri adottati fi ħdan il-Kummissjoni tan-NAFO jkunu skont il-Konvenzjoni NAFO;

               c) tiżgura li l-miżuri adottati fi ħdan il-Kummissjoni tan-NAFO jkunu konsistenti mal-liġi internazzjonali, u b’mod partikolari mad-dispożizzjonijiet tal-Konvenzjoni dwar il-Liġi tal-Baħar tan-NU tal-1982, tal-Ftehim tan-NU tal-1995 relatat mal-Konservazzjoni u l-Ġestjoni ta’ Stokkijiet ta’ Ħut Transżonali u Stokkijiet ta’ Ħut li Jpassi Ħafna, tal-Ftehim tal-1993 li jippromwovi l-konformità mal-miżuri ta’ konservazzjoni u ġestjoni internazzjonali minn bastimenti tas-sajd fl-ibħra internazzjonali u tal-Ftehim tal-2009 tal-Organizzazzjoni tal-Ikel u l-Agrikoltura dwar il-Miżuri tal-Istati tal-Portijiet;

               d) tippromwovi pożizzjonijiet konsistenti mal-aħjar prattiki tal-organizzazzjonijiet tal-ġestjoni tas-sajd reġjonali (RFMOs) fl-istess żona;

               e) tfittex il-konsistenza u s-sinerġija mal-politika li l-Unjoni qed issegwi bħala parti mir-relazzjonijiet tas-sajd bilaterali tagħha ma’ pajjiżi terzi, u tiżgura l-koerenza mal-politiki l-oħra tagħha b’mod partikolari fil-qasam tar-relazzjonijiet esterni, l-impjiegi, l-ambjent, il-kummerċ, l-iżvilupp, ir-riċerka u l-innovazzjoni;

               f)tiżgura li l-impenji internazzjonali tal-Unjoni jiġu rispettati;

               g) tkun konformi mal-Konklużjonijiet tal-Kunsill tad-19 ta’ Marzu 2012 dwar il-Komunikazzjoni tal-Kummissjoni dwar id-dimensjoni esterna tal-politika komuni tas-sajd
                  1
               ;

               h) timmira li toħloq kundizzjonijiet ekwi għall-flotta tal-Unjoni fi ħdan iż-żona regolatorja tan-NAFO abbażi tal-istess prinċipji u standards bħal dawk applikabbli skont il-liġi tal-Unjoni, u li tippromwovi l-implimentazzjoni uniformi ta’ dawk il-prinċipji u l-istandards;

               i) tkun konformi mal-komunikazzjoni Konġunta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà u l-Kummissjoni Ewropea dwar Il-governanza internazzjonali tal-oċeani: aġenda għall-futur tal-oċeani tagħna
                  2
               , kif ukoll il-konklużjonijiet tal-Kunsill dwar dik il-Komunikazzjoni konġunta
                  3
                u tippromwovi miżuri biex tappoġġja u ssaħħaħ l-effettività tan-NAFO u, fejn rilevanti, ittejjeb il-governanza u l-prestazzjoni tagħha (b’mod partikolari fir-rigward tax-xjenza, tal-konformità, tat-trasparenza u tat-teħid ta’ deċiżjonijiet) bħala kontribut għall-ġestjoni sostenibbli tal-oċeani fid-dimensjonijiet kollha tagħha;

               j) tippromwovi l-koordinazzjoni bejn l-RFMOs u l-konvenzjonijiet reġjonali tal-baħar (RSCs) u l-kooperazzjoni mal-organizzazzjonijiet globali, kif applikabbli, fi ħdan il-mandati tagħhom, fejn xieraq;

               k)tippromwovi l-mekkaniżmi ta’ kooperazzjoni fost l-RFMOs mhux tat-tonn simili għall-hekk imsejjaħ proċess ta’ Kobe għall-RFMOs tat-tonn.

               2.ORJENTAZZJONIJIET

               L-Unjoni għandha, fejn xieraq, tagħmel ħilitha sabiex tappoġġja l-adozzjoni min-NAFO tal-azzjonijiet li ġejjin:

               a) miżuri ta’ konservazzjoni u ta’ ġestjoni għar-riżorsi tas-sajd fiż-żona regolatorja tan-NAFO bbażati fuq l-aqwa pariri xjentifiċi disponibbli, u l-approċċ prekawzjonarju inklużi l-Qabdiet Totali Permissibbli (TACs) u l-kwoti jew ir-regolazzjoni tal-isforz għal riżorsi bijoloġiċi tal-baħar ħajjin regolati min-NAFO, li jiksbu rata ta’ sfruttar tar-rendiment massimu sostenibbli fuq bażi inkrimentali u progressiva mhux aktar tard mill-2020. Fejn neċessarju, għandhom jitqiesu miżuri speċifiċi għall-istokkijiet li jsofru minn sajd żejjed, sabiex l-isforz tas-sajd jinżamm konformi mal-opportunitajiet tas-sajd disponibbli;

               b) miżuri biex jiġu impediti, skoraġġuti u eliminati attivitajiet tas-sajd illegali, mhux irrapportati u mhux regolati fiż-żona regolatorja, inkluż il-lista ta’ bastimenti IUU;

               c) miżuri ta’ monitoraġġ, kontroll u sorveljanza fiż-żona regolatorja tan-NAFO sabiex tiġi żgurata l-effiċjenza tal-kontroll u tal-konformità mal-miżuri adottati fi ħdan in-NAFO;

               d) miżuri biex jiġi minimizzat l-impatt negattiv tal-attivitajiet tas-sajd fuq il-bijodiversità tal-baħar u l-ekosistemi tal-baħar u l-ħabitats tagħhom, inklużi miżuri biex jitnaqqas it-tniġġis tal-baħar u jiġi impedit ir-rimi ta’ plastiks fil-baħar u jitnaqqas l-impatt ta’ plastiks preżenti fil-baħar fuq il-bijodiversità u l-ekosistemi tal-baħar, miżuri protettivi għal ekosistemi tal-baħar vulnerabbli fiż-żona regolatorja f’konformità mal-Konvenzjoni tan-NAFO, filwaqt li jitqiesu l-Linji Gwida Internazzjonali tal-FAO għall-Ġestjoni tas-Sajd fil-Baħar Fond fl-Ibħra Internazzjonali, il-miżuri biex qabdiet mhux mixtieqa jiġu evitati u jitnaqqsu kemm jista’ jkun, inklużi b’mod partikolari speċijiet tal-baħar vulnerabbli, u biex gradwalment jiġi eliminat l-iskartar;

               e)miżuri biex jitnaqqas l-impatt ta’ Rkaptu tas-Sajd Abbandunat, Mitluf jew Skartat mod ieħor (ALDFG) fl-oċean u biex jiġu ffaċilitati l-identifikazzjoni u l-irkupru ta’ tali rkaptu;

               f) miżuri mmirati lejn il-projbizzjoni ta’ sajd imwettaq biss għall-ħsad tax-xewk tal-klieb il-baħar u li jirrikjedu li l-klieb il-baħar kollha jinħattu l-art bix-xewka għadha mwaħħla magħhom b’mod naturali;

               g)approċċi komuni ma’ RFMOs oħra, fejn xieraq, b’mod partikolari dawk involuti fil-ġestjoni tas-sajd fl-istess reġjun;

               h)tiżviluppa approċċi relatati mal-indirizzar tal-impatti ta’ attivitajiet mhux tas-sajd fuq ir-riżorsi bijoloġiċi tal-baħar fiż-żona regolatorja;

               i)rakkomandazzjonijiet, fejn xieraq u sal-punt permess fid-dokumenti kostitwenti relevanti, li jħeġġu l-implimentazzjoni tal-Konvenzjoni dwar ix-Xogħol fis-Sajd tal-Organizzazzjoni Internazzjonali tax-Xogħol (ILO);

               j)miżuri tekniċi addizzjonali bbażati fuq pariri mill-korpi sussidjarji u mill-gruppi ta’ ħidma tan-NAFO.

               ANNESS II

               Speċifikazzjoni sena sena tal-pożizzjoni tal-Unjoni li għandha tittieħed

               f’laqgħat tal-Organizzazzjoni tas-Sajd fl-Atlantiku tal-Majjistral

               Qabel kull laqgħa tal-Kummissjoni tan-NAFO, meta dak il-korp jintalab jadotta deċiżjonijiet li jkollhom effetti legali fuq l-Unjoni, għandhom jittieħdu l-passi neċessarji sabiex dik il-pożizzjoni li għandha tiġi espressa f’isem l-Unjoni tqis l-aktar informazzjoni xjentifika u rilevanti oħra riċenti trażmessa lill-Kummissjoni, skont il-prinċipji u l-orjentazzjonijiet stabbiliti fl-Anness I.

               Għal dan il-għan, u abbażi ta’ dik l-informazzjoni, il-Kummissjoni għandha tittrażmetti lill-Kunsill, jew lill-korpi preparatorji tiegħu, u fi żmien suffiċjenti qabel kull laqgħa tal-Kummissjoni tan-NAFO, dokument bil-miktub li jistabbilixxi d-dettalji tal-ispeċifikazzjoni proposta tal-pożizzjoni tal-Unjoni għad-diskussjoni u l-approvazzjoni tad-dettalji tal-pożizzjoni li għandha tiġi espressa f’isem l-Unjoni.

               Jekk, waqt laqgħa tal-Kummissjoni tan-NAFO ikun impossibbli li jintlaħaq ftehim, inkluż dak il-ħin, sabiex il-pożizzjoni tal-Unjoni tqis elementi ġodda, il-kwistjoni għandha tiġi riferuta lill-Kunsill jew lill-korpi preparatorji tiegħu.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final 10.11.2016.

                     (3)

                        7348/1/17 REV 1 24.3.2017.


               IL-KUMMISSJONI EWROPEA
            Brussell, 4.4.2019
            COM(2019) 167 final
            2019/0089(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed, f’isem l-Unjoni Ewropea, fil-Kunsill Internazzjonali taż-Żrieragħ b’rabta mal-estensjoni tal-Konvenzjoni dwar il-Kummerċ taċ-Ċereali tal-1995

               MEMORANDUM TA’ SPJEGAZZJONI

               1.Suġġett tal-proposta

               Din il-proposta tikkonċerna d-deċiżjoni li tiġi stabbilita l-pożizzjoni li trid tittieħed f’isem l-Unjoni fil-Kunsill Internazzjonali taż-Żrieragħ b’rabta mal-adozzjoni prevista li tiġi estiża l-Konvenzjoni dwar il-Kummerċ taċ-Ċereali tal-1995, sat-30 ta’ Ġunju 2021.

               2.Kuntest tal-proposta

               2.1.Il-Konvenzjoni dwar il-Kummerċ taċ-Ċereali tal-1995

               Il-Konvenzjoni dwar il-Kummerċ taċ-Ċereali tal-1995 (“il-Konvenzjoni”) għandha l-għan li tkompli l-kooperazzjoni internazzjonali fl-aspetti kollha tal-kummerċ taċ-ċereali, li tippromwovi l-espansjoni tal-kummerċ internazzjonali taċ-ċereali u li tiżgura l-fluss ħieles possibbli ta’ dan il-kummerċ. Barra minn hekk, il-Konvenzjoni għandha l-ħsieb li tikkontribwixxi kemm jista’ jkun possibbli għall-istabbiltà tas-swieq internazzjonali taċ-ċereali fl-interess tal-membri kollha, biex issaħħaħ is-sigurtà alimentari dinjija u tipprovdi forum għall-iskambju ta’ informazzjoni u diskussjoni dwar it-tħassib tal-membri rigward il-kummerċ fiċ-ċereali.

               Il-Konvenzjoni daħlet fis-seħħ fl-1 ta’ Lulju 1995.

               L-Unjoni hija parti għall-Konvenzjoni
                  1
               .

               2.2.Il-Kunsill Internazzjonali taż-Żrieragħ

               Il-Kunsill Internazzjonali taż-Żrieragħ (“IGC”) huwa organizzazzjoni intergovernattiva li tfittex li tilħaq l-għanijiet stipulati fl-Artikolu 1 tal-Konvenzjoni. B’mod partikolari, l-IGC għandu l-għan li:

               isaħħaħ il-kooperazzjoni internazzjonali fl-aspetti kollha tal-kummerċ taż-żrieragħ;

               iħeġġeġ l-espansjoni, il-ftuħ u l-ekwità tal-kummerċ internazzjonali fis-settur taż-żrieragħ;

               jikkontribwixxi għall-istabbiltà tas-suq internazzjonali taż-żrieragħ, filwaqt li jtejjeb is-sigurtà tal-ikel fid-dinja u jikkontribwixxi għall-iżvilupp ta’ pajjiżi li l-ekonomiji tagħhom jiddependu fuq il-bejgħ kummerċjali taż-żrieragħ.

               Dawn l-għanijiet huma mfittxija permezz tat-titjib tat-trasparenza tas-suq permezz tal-qsim tal-informazzjoni, l-analiżi u l-konsultazzjoni dwar l-iżviluppi tas-suq u tal-politika.

               Il-Kunsill Internazzjonali taż-Żrieragħ għandu 28 membru, inklużi ħafna mill-akbar produtturi taċ-ċereali fid-dinja kif ukoll importaturi. Minbarra l-Unjoni u fost oħrajn, il-membri tiegħu huma l-Arġentina, l-Awstralja, il-Kanada, l-Eġittu, l-Indja, il-Ġappun, ir-Russja, l-Ukraina u l-Istati Uniti. Madankollu, iċ-Ċina u l-Brażil mhumiex membri.

               It-28 membru tal-IGC għandhom total ta’ 2,000 vot.

               Għal proċeduri baġitarji (ara l-Artikolu 12 tal-Konvenzjoni), jiġifieri għall-iffissar tal-kontribuzzjonijiet finanzjarji annwali tal-membri, l-Unjoni għandha 367 vot fl-2018/19
                  2
               .

               Għat-teħid ta’ deċiżjonijiet, jiġifieri meta jittieħdu l-voti (ara l-Artikolu 11 tal-Konvenzjoni), jitqassmu 1,000 vot għall-10 membri esportaturi (inkluża l-Unjoni b’243 vot) u 1,000 vot għat-18-il membru li jimportaw. Jeħtieġ li jiġi enfasizzat li fil-prinċipju, l-IGC jopera fuq il-bażi ta’ kunsens u hija rari ħafna li l-votazzjoni ssir, fil-verità.

               Fil-laqgħat tal-Kunsill Internazzjonali taż-Żrieragħ, l-Unjoni hija rrappreżentata mill-Kummissjoni. L-Istati Membri jistgħu jattendu l-laqgħat tal-IGC, b’mod partikolari s-Sessjonijiet tal-Kunsill.

               2.3.L-att previst tal-Kunsill Internazzjonali taż-Żrieragħ

               Fl-10 ta’ Ġunju 2019, matul id-disa’ u erbgħin sessjoni, il-Kunsill Internazzjonali taż-Żrieragħ mistenni li jadotta deċiżjoni dwar l-estensjoni b’sentejn tal-Konvenzjoni (“l-att previst”).

               L-għan tal-att previst, li huwa bbażat fuq l-Artikolu 33 tal-Konvenzjoni, huwa li jippermetti lill-Kunsill Internazzjonali taż-Żrieragħ ikompli bil-ħidma tiegħu.

               L-estensjoni tal-Konvenzjoni se tkopri l-perjodu mill-1 ta’ Lulju 2019 sat-30 ta’ Ġunju 2021.

               3.Il-pożizzjoni li għandha tiġi adottata f’isem l-Unjoni

                  Il-Konvenzjoni dwar il-Kummerċ taċ-Ċereali tal-1995 ġiet konkluża mill-Unjoni permezz tad-Deċiżjoni tal-Kunsill 96/88/KE
                     3
                   sat-30 ta’ Ġunju 1998 u, minn dak iż-żmien ’l hawn, ġiet estiża b’mod regolari. F’kull okkażjoni, il-Konvenzjoni tiġi estiża għal perjodu massimu ta’ sentejn f’konformità mal-Artikolu 33 tal-Konvenzjoni. Din ġiet estiża l-aħħar f’Ġunju tal-2017 permezz ta’ deċiżjoni tal-Kunsill Internazzjonali taż-Żrieragħ, u se tibqa’ fis-seħħ sat-30 ta’ Ġunju 2019.

                  L-Unjoni minn dejjem kienet membru attiv tal-IGC u huwa fl-interess tal-Unjoni li l-Konvenzjoni tiġi estiża b’mod ulterjuri sa sentejn. L-Unjoni hija produttur ewlieni taċ-ċereali u esportatur ewlieni tal-qamħ u tax-xgħir, filwaqt li hi l-akbar importatur tal-qamħirrum.

                  L-għan ta’ din il-proposta hu li tinkiseb l-awtorizzazzjoni tal-Kunsill sabiex il-Kummissjoni tivvota, f’isem l-Unjoni, favur l-estensjoni tal-Konvenzjoni sat-30 ta’ Ġunju 2021, fil-Kunsill Internazzjonali taż-Żrieragħ. Id-deċiżjoni formali dwar l-estensjoni tal-Konvenzjoni hija skedata għad-49 sessjoni tal-Kunsill Internazzjonali taż-Żrieragħ li se ssir fl-10 ta’ Ġunju 2019, f’Londra, fir-Renju Unit.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita bi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti ġuridiċi” jinkludi l-atti li jkollhom effetti ġuridiċi skont ir-regoli tad-dritt internazzjonali li jirregola s-sede kkonċernata. Dan jinkludi wkoll l-istrumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  4
               .

               4.1.2.Applikazzjoni għall-każ preżenti

               L-Att previst tal-Kunsill Internazzjonali taż-Żrieragħ għandu l-effett li jestendi l-validità tal-Konvenzjoni li hija ftehim internazzjonali li jorbot lill-Unjoni. L-att previst għalhekk għandu effetti ġuridiku.

               L-att previst la jissupplimenta u lanqas jemenda l-qafas istituzzjonali tal-Ftehim.

               Għalhekk, il-bażi ġuridika proċedurali tad-Deċiżjoni proposta hija l-Artikolu 218(9) tat-TFUE.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal Deċiżjoni skont l-Artikolu 218(9) tat-TFUE tiddependi primarjament mill-għan u mill-kontenut tal-att previst li dwarhom tiġi adotata pożizzjoni f’isem l-Unjoni. Jekk l-att previst ikollu żewġ għanijiet jew ikollu żewġ komponenti, u jekk wieħed minn dawk l-għanijiet jew il-komponenti jkun jista’ jiġi identifikat bħala dak ewlieni, filwaqt li l-ieħor ikun sempliċement inċidentali, id-deċiżjoni skont l-Artikolu 218(9) tat-TFUE trid tissejjes fuq bażi ġuridika sostantiva unika, jiġifieri dik meħtieġa mill-għan jew mill-komponent ewlieni jew predominanti.

               4.2.2.Applikazzjoni għall-każ preżenti

               L-objettiv u l-kontenut ewlenin tal-att previst jirrigwardaw il-kummerċ fil-prodotti agrikoli.

               Għalhekk, il-bażi ġuridika sostantiva tad-deċiżjoni proposta hija l-Artikolu 207 tat-TFUE.

               4.3.Konklużjoni

               Il-bażi ġuridika tad-Deċiżjoni proposta jenħtieġ li tkun l-Artikolu 207 tat-TFUE, flimkien mal-Artikolu 218(9) tat-TFUE.

               5.Il-pubblikazzjoni tal-att previst

               Peress li l-att tal-Kunsill Internazzjonali taż-Żrieragħ se jestendi t-tul ta’ żmien tal-Konvenzjoni, huwa xieraq li dan jiġi ppubblikat f’Il-Ġurnal Uffiċjali tal-Unjoni Ewropea wara li jiġi adottat.

               2019/0089 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed, f’isem l-Unjoni Ewropea, fil-Kunsill Internazzjonali taż-Żrieragħ b’rabta mal-estensjoni tal-Konvenzjoni dwar il-Kummerċ taċ-Ċereali tal-1995

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Konvenzjoni dwar il-Kummerċ taċ-Ċereal tal-1995 (“il-Konvenzjoni”), ġiet konkluża mill-Unjoni bid-Deċiżjoni tal-Kunsill 96/88/KE
                  5
                u daħlet fis-seħħ fl-1 ta’ Lulju 1995. Il-Konvenzjoni ġiet konkluża għal perjodu ta’ tliet snin u, minn dak iż-żmien, ġiet estiża regolarment għal perjodi oħra ta’ sentejn. Il-Konvenzjoni ġiet estiża l-aħħar permezz tad-Deċiżjoni tal-Kunsill Internazzjonali taż-Żrieragħ f’Ġunju 2017
                  6
               , u se tibqa’ fis-seħħ sat-30 ta’ Ġunju 2019.

               (2)Skont l-Artikolu 33 tal-Konvenzjoni, il-Kunsill Internazzjonali taż-Żrieragħ jista’ jestendi l-Konvenzjoni għal perjodi suċċessivi ta’ mhux aktar minn sentejn kull darba.

               (3)Il-Kunsill Internazzjonali taż-Żrieragħ, matul id-49 sessjoni tiegħu li se ssir fl-10 ta’ Ġunju 2019, se jiddeċiedi dwar l-estensjoni tal-Konvenzjoni sat-30 ta’ Ġunju 2021.

               (4)Huwa xieraq li tiġi stabbilita l-pożizzjoni li għandha tittieħed f’isem l-Unjoni fid-49 sessjoni tal-Kunsill Internazzjonali taż-Żrieragħ, peress li huwa fl-interess tal-Unjoni li tiġi estiża l-Konvenzjoni,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni Ewropea fid-49 sessjoni tal-Kunsill Internazzjonali taż-Żrieragħ għandha tkun li tivvota favur l-estensjoni tal-Konvenzjoni dwar il-Kummerċ taċ-Ċereali tal-1995 għal perjodu ieħor ta’ mhux aktar minn sentejn sat-30 ta’ Ġunju 2021.

               Artikolu 2

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                        DIKJARAZZJONI FINANZJARJA

                        FinancSt/10/
                        PS/pl/1100670

                        6.221.2019.1

                        DATA: 14.02.2019

                        1.

                        INTESTATURA TAL-BAĠIT:

                        Il-Kapitolu 05 06 L-ASPETTI INTERNAZZJONALI TAL-QASAM TAL-POLITIKA TAL-“AGRIKOLTURA U L-IŻVILUPP RURALI”

                        05 06 01 Ftehimiet agrikoli internazzjonali

                        APPROPRJAZZJONIJIET:

                        B2019  6 300 000 EUR

                        2.

                        TITOLU:

                        Proposta għal Deċiżjoni tal-Kunsill li tistabbilixxi l-pożizzjoni li għandha tittieħed mill-Unjoni Ewropea fil-Kunsill Internazzjonali taż-Żrieragħ b’rabta mal-estensjoni tal-Konvenzjoni dwar il-Kummerċ taċ-Ċereali tal-1995.

                        3.

                        BAŻI ĠURIDIKA: L-Artikolu 207 flimkien mal-Artikolu 218(9) tat-Trattat dwar il-Funzjonament tal-Unjoni Ewropea

                        4.

                        GĦANIJIET:

                        Li tiġi estiża l-Konvenzjoni eżistenti dwar il-Kummerċ taċ-Ċereali b’sentejn oħra (mill-1 ta’ Lulju 2019 sat-30 ta’ Ġunju 2021).

                        5.

                        IMPLIKAZZJONIJIET FINANZJARJI

                        PERJODU TA’ 12-IL XAHAR

                           (f’miljuni ta’ EUR)

                        SENA FINANZJARJA ATTWALI

                        2019

                        (f’miljuni ta’ EUR)

                        SENA FINANZJARJA TA’ WARA

                        2020

                        (f’miljuni ta’ EUR)

                        5.0

                        NEFQA

                        -
                              IDDEBITATA LILL-BAĠIT TAL-UE
                           (RIFUŻJONIJIET/INTERVENTI)

                        -
                              AWTORITAJIET NAZZJONALI

                        -
                              OĦRAJN

                        0,41

                        0,35

                        5.1

                        DĦUL

                        -
                              RIŻORSI PROPRJI TAL-UE
                           (IMPOSTI/DAZJI DOGANALI)

                        -
                              NAZZJONALI

                        2021

                        5.0.1

                        NEFQA PROĠETTATA

                        -

                        5.1.1

                        DĦUL PROĠETTAT

                        5.2

                        METODU TAL-KALKOLU: Abbażi ta’ suppożizzjonijiet dwar l-istima tal-għadd ta’ voti tal-UE (li jvarja kull sena) u dwar l-istima tal-ammont li għandu jitħallas għal kull vot f’GBP.

                        6.0

                        IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT ATTWALI?

                        IVA

                        6.1

                        IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI?

                        -

                        6.2

                        SE JKUN HEMM BŻONN TA’ BAĠIT SUPPLIMENTARI?

                        -

                        6.3

                        SE JKUN HEMM BŻONN LI JIDDAĦĦLU L-APPROPRJAZZJONIJIET F’BAĠITS FUTURI?

                        IVA

                        OSSERVAZZJONIJIET:

                        L-ammont li għandu jitħallas fir-realtà jista’ jvarja skont l-għadd finali ta’ voti li l-UE tingħata, skont l-ammont li għandu jitħallas għal kull vot f’GBP u skont ir-rata tal-kambju EUR/GBP.

                     (1)

                        ĠU L 21, 27.1.1996, p. 47.

                     (2)

                        Il-Kunsill Internazzjonali taż-Żrieragħ jopera fuq bażi ta’ sena fiskali, li tieħu mill-1 ta’ Lulju sat-30 ta’ Ġunju.

                     (3)

                        ĠU L 21, 27.1.1996, p. 47.

                     (4)

                        Is-Sentenza tal-Qorti tal-Ġustizzja tas-7 ta’ Ottubru 2014, Il-Ġermanja vs Il-Kunsill, C-399/12, ECLI:EU:C:2014:2258, il-paragrafi minn 61 sa 64.

                     (5)

                        Id-Deċiżjoni tal-Kunsill 96/88/KE tad-19 ta’ Diċembru 1995 rigward l-approvazzjoni mill-Komunità Ewropea tal-Konvenzjoni dwar in-Negozju taż-Żrieragħ u l-Konvenzjoni tal-Għajnuna Alimentari, li tikkostitwixxi l-Ftehim taż-Żrieragħ Internazzjonali 1995 (ĠU L 21, 27.1.1996, p. 47).

                     (6)

                        Informazzjoni dwar l-estensjoni tal-Konvenzjoni dwar il-Kummerċ taċ-Ċereali (1995) (ĠU L 12, 17.1.2018, p. 1).